108. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 23812 της 10-11 Ιουλ. 2002 (ΦΕΚ Β΄869) Καθορισμός διακριτικού γνωρίσματος των καλπών και των ειδικών διαχωρισμάτων (παραβάν) ψηφοφορίας για την εκλογή των Δημοτικών και Κοινοτικών αρχών. Καθορίζουμε τα διακριτικά γνωρίσματα των καλπών και των ειδικών διαχωρισμάτων (παραβάν) ψηφοφορίας των δημοτικών και κοινοτικών αρχών ως κατωτέρω: 1. Η κάλπη που χρησιμοποιείται για την ψηφοφορία των εκλογέων στις εκλογές για την ανάδειξη των δημοτικών και κοινοτικών αρχών φέρει στην εξωτερική επιφάνεια της εμπρόσθιας κάθετης πλευράς αυτής, της ορατής από τους ψηφοφόρους, ειδικό έντυπο διακριτικό γνώρισμα (αφίσσα), από αυτοκόλλητο χαρτί καφέ απόχρωσης και διαστάσεων 35 x 50 εκατοστών του μέτρου, πάνω στο οποίο αναγράφεται με κεφαλαία γράμματα λευκής απόχρωσης η φράση: "ΔΗΜΟΤΙΚΕΣ ΚΑΙ ΚΟΙΝΟΤΙΚΕΣ ΕΚΛΟΓΕΣ 2002". 2. Το ειδικό διαχώρισμα (παραβάν) που χρησιμοποιείται για την ψηφοφορία των εκλογέων στις εκλογές για την ανάδειξη των δημοτικών και κοινοτικών αρχών φέρει στη μία εξωτερική πλευρά, την ορατή από τους ψηφοφόρους, το ίδιο διακριτικό γνώρισμα (αφίσσα) που προαναφέρθηκε στην παράγραφο 1 της παρούσας. Σελ. 52,50110 Τεύχος 1420 Σελ. 130 